**MEDIENOS RUOŠOS PASLAUGŲ PIRKIMO**

**TECHNINĖ SPECIFIKACIJA**

1 lentelė

|  |  |
| --- | --- |
| Užsakovas | VĮ Valstybinių miškų urėdija (toliau – VMU) |
| Paslaugos | Medienos ruošos paslaugų teikimas |
| Paslaugų apimtys | Numatomos metinės medienos ruošos paslaugų teikimo apimtys: **nurodytos medienos ruošos paslaugų apimtys turės būti atliktos per 2024 m., automatiškai pratęsus sutartį tokios pačios apimtys per 2025 m. bei automatiškai pratęsus sutartį tokios pačios apimtys 2026 m.**  1. 335,5 tūkst. ktm miško kirtimas;  2. 280,8 tūkst. ktm žaliavinės medienos išvežimas;  3. 325.0 ha biržių paruošiamųjų darbų Užsakovo medkirtės kirtimui ir sutvarkymo darbų po jos kirtimo bei pagamintos produkcijos išvežimo iš biržės į žaliavinės medienos ir miško kirtimo liekanų sandėlį (toliau – biržių paruošiamieji ir sutvarkymo darbai).  Pirkimas skaidomas į 12 pirkimo objektų dalių (toliau – p.o.d.).  **Vykdomas žaliasis pirkimas, vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508, 4.4.1 papunkčiu t. y., pirkimo objektas patenka į orientacinį aplinkosauginių ir aplinkai palankių prekių bei paslaugų sąrašą.** |
| BVPŽ klasifikatoriaus kodas | 77210000-5 – Medienos ruošos paslaugos |
| Paslaugų teikimo vietos | VĮ Valstybinių miškų urėdijos Druskininkų, Dubravos, Jurbarko, Kazlų Rūdos, Kretingos (Kuršių nerijos), Mažeikių, Panevėžio, Prienų, Raseinių, Rokiškio, Telšių, regioninių padalinių (toliau – **RP**) teritorijos. |
| Paslaugų apimtys pagal paslaugų teikimo vietas | **1 p.o.d. - Medienos ruošos paslaugų pirkimas Druskininkų regioniniame padalinyje.**  RP numatoma miško kirtimo apimtis 2024 m. – 58600 ktm.  Šiai 2024 m. miško kirtimo paslaugų apimčiai skiriama:  23600 ktm žaliavinės medienos išvežimo;  1939 ktm miško kirtimo liekanų gamybos ir išvežimo;  159 ha retinimo kirtimų. |
| **2 p.o.d. - Medienos ruošos paslaugų pirkimas Dubravos regioniniame padalinyje.**  RP numatoma miško kirtimo apimtis 2024 m. –65000 ktm.  Šiai 2024 m. miško kirtimo paslaugų apimčiai skiriama:  65000 ktm žaliavinės medienos išvežimo;  5500 ktm miško kirtimo liekanų gamybos ir išvežimo;  340 ha retinimo kirtimų;  70 ha biržės paruošiamųjų ir sutvarkymo darbų. |
| **3 p.o.d. - Medienos ruošos paslaugų pirkimas Jurbarko regioniniame padalinyje.**  RP numatoma miško kirtimo apimtis 2024 m. –25000 ktm.  Šiai 2024 m. miško kirtimo paslaugų apimčiai skiriama:  25000 ktm žaliavinės medienos išvežimo;  3000 ktm miško kirtimo liekanų gamybos ir išvežimo;  35 ha retinimo kirtimų;  20 ha biržės paruošiamųjų ir sutvarkymo darbų. |
| **4 p.o.d. - Medienos ruošos paslaugų pirkimas Kazlų Rūdos Rūdos regioniniame padalinyje.**  RP numatoma miško kirtimo apimtis 2024 m. – 20000 ktm.  Šiai 2024 m. miško kirtimo paslaugų apimčiai skiriama:  14000 ktm žaliavinės medienos išvežimo;  2200 ktm miško kirtimo liekanų gamybos ir išvežimo;  40 ha retinimo kirtimų;  15 ha biržės paruošiamųjų ir sutvarkymo darbų. |
| **5 p.o.d. - Medienos ruošos paslaugų pirkimas Kretingos regioniniame padalinyje (Kuršių nerija).**  RP numatoma miško kirtimo apimtis 2024 m. –4000 ktm.  Šiai 2024 m. miško kirtimo paslaugų apimčiai skiriama:  4000 ktm žaliavinės medienos išvežimo;  1500 ktm miško kirtimo liekanų gamybos ir išvežimo;  16 ha retinimo kirtimų. |
| **6 p.o.d. - Medienos ruošos paslaugų pirkimas Mažeikių regioniniame padalinyje.**  RP numatoma miško kirtimo apimtis 2024 m. –11600 ktm.  Šiai 2024 m. miško kirtimo paslaugų apimčiai skiriama:  20200 ktm žaliavinės medienos išvežimo;  1000 ktm miško kirtimo liekanų gamybos ir išvežimo;  30 ha retinimo kirtimų. |
| **7 p.o.d. - Medienos ruošos paslaugų pirkimas Panevėžio regioniniame padalinyje.**  RP numatoma miško kirtimo apimtis 2024 m. –15000 ktm.  Šiai 2024 m. miško kirtimo paslaugų apimčiai skiriama:  15000 ktm žaliavinės medienos išvežimo;  2000 ktm miško kirtimo liekanų gamybos ir išvežimo;  40 ha retinimo kirtimų.  40 ha biržės paruošiamųjų ir sutvarkymo darbų. |
| **8 p.o.d. - Medienos ruošos paslaugų pirkimas Prienų regioniniame padalinyje.**  RP numatoma miško kirtimo apimtis 2024 m. –56000 ktm.  Šiai 2024 m. miško kirtimo paslaugų apimčiai skiriama:  56000 ktm žaliavinės medienos išvežimo;  5550 ktm miško kirtimo liekanų gamybos ir išvežimo;  65 ha retinimo kirtimų.  96 ha biržės paruošiamųjų ir sutvarkymo darbų. |
| **9 p.o.d. - Medienos ruošos paslaugų pirkimas Prienų regioniniame padalinyje.**  RP numatoma miško kirtimo apimtis 2024 m. – 7300 ktm.  Šiai 2024 m. miško kirtimo paslaugų apimčiai skiriama  450 ktm miško kirtimo liekanų gamybos  19 ha retinimo kirtimų;  14 ha biržės paruošiamųjų ir sutvarkymo darbų. |
| **10 p.o.d. - Medienos ruošos paslaugų pirkimas Raseinių regioniniame padalinyje.**  RP numatoma miško kirtimo apimtis 2024 m. –33000 ktm.  Šiai 2024 m. miško kirtimo paslaugų apimčiai skiriama:  33000 ktm žaliavinės medienos išvežimo;  4300 ktm miško kirtimo liekanų gamybos ir išvežimo;  61 ha retinimo kirtimų;  40 ha biržės paruošiamųjų ir sutvarkymo darbų. |
| **11 p.o.d. - Medienos ruošos paslaugų pirkimas Rokiškio regioniniame padalinyje.**  RP numatoma miško kirtimo apimtis 2024 m. –10000 ktm.  Šiai 2024 m. miško kirtimo paslaugų apimčiai skiriama:  10000 ktm žaliavinės medienos išvežimo;  3000 ktm miško kirtimo liekanų gamybos ir išvežimo;  40 ha retinimo kirtimų. |
| **12 p.o.d. - Medienos ruošos paslaugų pirkimas Telšių regioniniame padalinyje.**  RP numatoma miško kirtimo apimtis 2024 m. –30000 ktm.  Šiai 2024 m. miško kirtimo paslaugų apimčiai skiriama:  15000 ktm žaliavinės medienos išvežimo;  300 ktm miško kirtimo liekanų gamybos ir išvežimo;  30 ha retinimo kirtimų;  30 ha biržės paruošiamųjų ir sutvarkymo darbų. |
| Paslaugų teikimo terminas | nuo sutarties sudarymo, bet ne anksčiau kaip 2024 m sausio 1 d. iki 2025 m. sausio 31 d. su galimybe pratęsti du kartus po 12 mėn. |
| Paslaugų teikėjas | Tiekėjas teikiantis medienos ruošos paslaugas |

Maksimalūs, Užsakovui priimtini baziniai Paslaugų teikimo įkainiai nurodyti 2 lentelėje.

2 lentelė

|  |  |  |  |  |
| --- | --- | --- | --- | --- |
| P.o.d. Nr. | Paslaugų teikimo vietos | Maksimalūs baziniai Paslaugų teikimo įkainiai | | |
| Miško plynasis kirtimas Eur/ktm | Žaliavinės medienos išvežimas iš plynojo kirtimo biržių, Eur/ktm | Biržės paruošiamieji ir sutvarkymo darbai, Eur/ha |
| 1. | Druskininkų | 8,60 | 7,30 | X |
| 2. | Dubravos | 9,20 | 7,50 | 251,00 |
| 3. | Jurbarko | 9,50 | 7,20 | 239,00 |
| 4. | Kazlų Rūdos | 9,40 | 7,20 | 251,00 |
| 5. | Kretingos (Kuršių nerija) | 10,0 | 7,70 | X |
| 6. | Mažeikių | 10,00 | 7,70 | X |
| 7. | Panevėžio | 9,80 | 7,90 | 268,00 |
| 8. | Prienų | 9,40 | 7,10 | 268,00 |
| 9. | Prienų | 9,40 | X | 268,00 |
| 10. | Raseinių | 9,80 | 7,50 | 268,00 |
| 11 | Rokiškio | 9,70 | 7,40 | X |
| 12. | Telšių | 10,00 | 7,70 | 268,00 |

Numatomų pirkti Paslaugų technologinės savybės nurodytos 3 lentelėje.

**Pastaba.** Techninėje specifikacijoje naudojamos sąvokos suprantamos taip, kaip apibrėžta galiojančių teisės aktų aktualiose redakcijose.

3 lentelė

|  |  |  |
| --- | --- | --- |
| **Eil. Nr.** | **Paslaugų teikimo pavadinimas** | **Medienos ruošos paslaugų technologinis aprašymas** |
| 1. | Medienos ruošos paslaugos (bendrosios nuostatos) | 1.Įsigyjamas medienos ruošos paslaugas sudaro:  1.1. Miško kirtimas, kai vykdoma žaliavinės medienos gamyba;  1.2. Miško kirtimas, kai vykdoma žaliavinės medienos ir/arba miško kirtimų liekanų gamyba;  1.3. Žaliavinės medienos išvežimas medvežėmis ar traktoriais su savikrovėmis priekabomis;  1.4. Miško kirtimo liekanų išvežimas medvežėmis ar traktoriais su savikrovėmis priekabomis;  1.5. Biržės paruošiamieji darbai Užsakovo medkirtės kirtimui ir sutvarkymo darbų po jos kirtimo bei pagamintos produkcijos išvežimo iš biržės į žaliavinės medienos ir miško kirtimo liekanų sandėlį;  1.6. Kelmų apdorojimas karbamidu, vykdant retinimo bei einamuosius miško kirtimus grynuose spygliuočių medynuose, įveistuose dykvietėse ir žemės ūkio naudmenose.  2. Medienos ruošos paslaugos vykdomos pagrindiniuose, ugdomuosiuose (kuomet kertama likvidinė mediena), sanitariniuose ir specialiuosiuose miško kirtimuose. Detalus miško kirtimų klasifikavimas suprantamas taip, kaip apibrėžta Miško kirtimų taisyklėse, patvirtintose Lietuvos Respublikos aplinkos ministro 2010 m. sausio 27 d. įsakymu Nr. D1-79 „Dėl miško kirtimų taisyklių patvirtinimo“ (toliau – Miško kirtimo taisyklės).  3. Visas paslaugas Paslaugų teikėjas turi atliki kokybiškai, nustatytu laiku, savo priemonėmis ir medžiagomis, griežtai laikantis Miško kirtimo taisyklių, Miško darbų saugos taisyklių DT 1-96, patvirtintų Lietuvos Respublikos miškų ūkio ministerijos 1996 m. lapkričio 25 d. įsakymu Nr. 208; Miškų priešgaisrinės apsaugos taisyklių patvirtintų Lietuvos Respublikos Vyriausybės 1995 m. balandžio 7 d. nutarimu Nr. 500 „Dėl Miškų priešgaisrinės apsaugos taisyklių patvirtinimo“; Lankymosi miške taisyklių, patvirtintų Lietuvos Respublikos aplinkos ministro 2013 m. lapkričio 15 d. įsakymu Nr. D1-849 „Dėl Lankymosi miške taisyklių patvirtinimo“; Lietuvos nacionalinio FSC miškų valdymo standarto, patvirtinto Politikos ir standartų komiteto (Policy and Standarts Committee, PSC) 2020 m. rugpjūčio 31 d.; 2010 m. spalio 20 d. Europos Parlamento ir Tarybos reglamento (ES) Nr. 995/2010, kuriuo nustatomos veiklos vykdytojų, pateikiančių rinkai medieną ir medienos produktus, pareigos (LegalSource standarto); Miško sanitarinės apsaugos taisyklių, patvirtintų Lietuvos Respublikos aplinkos ministro 2007 m. balandžio 11 d. įsakymu Nr. D1-204 „Dėl Miško sanitarinės apsaugos taisyklių patvirtinimo“; kitų medienos ruošą, miškininkystę ir aplinkosaugą bei darbų saugą reglamentuojančių galiojančių teisės aktų reikalavimų.  4. Teikiant bet kokias medienos ruošos paslaugas Paslaugų teikėjas:  4.1. Paslaugų teikimo vietoje aprūpina savo darbuotojus asmeninėmis apsaugos ir kitomis priemonėmis:  4.1.1. spec. apranga (atliekantiems medienos ruošos paslaugas su grandininiais pjūklais – šalmais su ausinėmis ir skydeliais, striukėmis su signaliniais oranžinės ar geltonos spalvos atributais, neperpjaunamomis kelnėmis, pjūklininko batais, apsauginėmis pirštinėmis ir(ar) kt. reikalingomis priemonėmis, kurios priklauso pagal įrenginio naudojimo instrukcijos saugos reikalavimus, nurodančius asmeninių apsaugos priemonių naudojimą dirbant su įrenginiu (grandininiu pjūklu, krūmapjove ar kitais įrenginiais).  4.1.2. pirmos pagalbos vaistinėlėmis darbo vietoje;  4.1.3. įspėjamaisiais ženklais ir STOP juosta;  4.1.4. mobilaus ryšio telefonais darbo vietoje (biržėje);  4.1.5. pirminėmis gaisro gesinimo priemonėmis (kastuvais, kibirais, gesintuvais);  4.1.6. medžiagomis kuro užpylimo ir laikymo aikštelei paruošti;  4.1.7. absorbentais naftos produktams (kilimėliais, milteliais).  4.2. Dirba mechanizmais ir įrenginiais, turinčiais teisės aktų nustatyta tvarka galiojančias technines apžiūras.  4.3. Turi nelaimingų atsitikimų darbe registracijos žurnalus.  4.4. Įvykus nelaimingam atsitikimui arba incidentui gamyboje, per vieną darbo dieną informuoja Užsakovą, pranešdamas nelaimingo atsitikimo arba incidento aplinkybes.  4.5. Teikia pirmenybę biologiškai suyrančios alyvos naudojimui gandininiuose pjūkluose ir medienos ruošos mechanizmuose.  4.6. Teikdamas medienos ruošos paslaugas:  4.6.1. palieka (nekerta ir neveža) Užsakovo pažymėtus bioįvairovės medžius, negyvąją medieną;  4.6.2. saugo biologiškai vertingas, nykstančias, retas floros ir faunos rūšis, informuoja apie jų naujas radavietes;  4.6.3. sudaro palankias sąlygas natūraliam miško atsiželdymui.  4.7. Atsako už kitų reikalavimų laikymąsi, užtikrindamas:  4.7.1. kad atitinkamus darbus atliktų tik tie asmenys, kurie teisės aktų nustatyta tvarka atestuoti ir turi reikiamą kvalifikaciją patvirtinančius dokumentus;  4.7.2. kad darbus atliktų tik tie asmenys, kurių sveikata atitinka atliekamiems darbams nustatytus reikalavimus;  4.7.3. kad medienos ruošos paslaugos būtų atliekamos, tik dalyvaujant miško ruošos darbų vadovui;  4.7.4. kad būtų vykdoma antialkoholinė politika:  4.7.4.1. garantuojant neblaivumo darbe prevencijos priemonių koordinavimą, paskiriant atsakingus asmenis, nurodant jiems konkrečias funkcijas bei pareigas, kurios užtikrintų antialkoholinės politikos įgyvendinimą;  4.7.4.2. išsiaiškinant, kur arčiausiai darbo vietų yra sveikatos priežiūros (tarp jų – ir priklausomybės centrai) ar policijos įstaigos, į kurias, esant reikalui, būtų galima kreiptis dėl operatyvių priemonių nušalinti nuo darbo neblaivų darbuotoją.  5. Paslaugų teikėjas, teikdamas medienos ruošos paslaugas, privalo griežtai vadovautis Biržės eksploatavimo technologine kortele (toliau – Kortelė) ir gaminti tik Kortelėje nurodytus, pirmiausia didžiausią vertę turinčius sortimentus, atitinkančius galiojančius standartus ir technines sąlygas:   * ĮST 9325773-6:2001 – Malkos; * ĮST 9325773-1:1997 Kietųjų lapuočių trumpuoliai; * LST 1609:2001/1K:2007 – Apvalioji lapuočių mediena. Kokybės klasifikavimas. Beržai ir alksniai ; * LST 1778:2001 – Apvalioji lapuočių mediena. Kokybės klasifikavimas. Drebulė; * LST 1997:2009 – Plokščių mediena. Techniniai reikalavimai; * LST 1999:2009 – Popiermedžiai. Techniniai reikalavimai; * LST 2002:2013 – Apvalioji lapuočių mediena. Klasifikavimas pagal kokybę. Uosiai, klevai ir guobiniai; * [LST 2006:2014](http://www.lsd.lt/standards/catalog.php?ics=0&pid=646907) –Tarrąsčiai. Techniniai reikalavimai; * LST EN 1316-2:2013 – Apvalioji lapuočių mediena. Klasifikavimas pagal kokybę. 2 dalis. Tuopa; * LST EN 1316-1:2013 – Apvalioji lapuočių mediena. Klasifikavimas pagal kokybę. 1 dalis. Ąžuolas ir bukas; * LST EN 1927-1:2008 – Apvaliosios spygliuočių medienos klasifikavimas pagal kokybę. 1 dalis. Eglės ir kėniai; * LST EN 1927-2:2008 – Apvaliosios spygliuočių medienos klasifikavimas pagal kokybę. 2 dalis. Pušys. * 6. Kiti reikalavimai Paslaugų teikėjams:   6.1. Esant gamybinei būtinybei, Užsakovui pareikalavus Paslaugų teikėjui pateikti Paslaugų teikėjo medkirčių automatizuoto medienos matavimo ir tūrio nustatymo prietaisų duomenis, Paslaugų teikėjas privalo tokį įpareigojimą vykdyti per protingą terminą Užsakovo nustatytu laiku.  6.2. Jeigu aplinkos ministras savo įsakymu ar Užsakovas atitinkamu savo vidaus teisės aktu Paslaugų teikėjams, kurie sudarė Pagrindines paslaugų viešojo pirkimo–pardavimo sutartis, patvirtins pareigą Paslaugų teikėjų medkirčių automatizuoto medienos matavimo ir tūrio nustatymo prietaisų duomenis bei kitą susijusią informaciją teikti Užsakovui, Paslaugų teikėjas privalo tokį įpareigojimą vykdyti nustatyta apimtimi bei laiku.  6.3. Paslaugų teikėjas Pagrindinės paslaugų viešojo pirkimo–pardavimo sutarties vykdymo laikotarpiu įsipareigoja Užsakovui leisti įdiegti, įrašyti, instaliuoti savo, kaip Užsakovo, vidaus medienos apskaitos skaitmeninius modulius ar kitą IT programinę įrangą į Paslaugų tiekėjų medienos ruošos technikos vienetus, kai tai yra objektyviai ir techniškai įmanoma. Įsipareigojimo tikslas – galimybė Užsakovui betarpiškai prijungti Paslaugų tiekėjų technikos gamybos apskaitos sistemas į savo naudojamą Medienos apskaitos sistemą. |
| 2. | Miško kirtimas, kai vykdoma žaliavinės medienos gamyba | 7. Miško kirtimas, kai vykdoma žaliavinės medienos gamyba yra: a) pavojingų medžių pašalinimas, b) žaliavinės medienos ir miško kirtimo liekanų sandėliavimo vietos paruošimas, c) trako ir neperspektyvaus pomiškio iškirtimas ir suklojimas į valksmus ar krūvas, d) medžių nuleidimas, e) stiebų genėjimas, d) stiebų skersavimas, e) šakų sunešimas ir sukrovimas į valksmus ar krūvas, f) trumposios žaliavinės medienos sukrovimas į krūveles ne mažiau kaip po 0,3 ktm - vienarūšių sortimentų krūvelės turi būti orientuojamos viena kryptimi, galai sulyginti iki 30 cm tikslumu.  8.Kiti reikalavimai miško kirtimui:  8.1. Biržėse prieš miško kirtimą Užsakovas išdėsto (natūroje pažymi) valksmus;  8.2. Pjaunant grandininiais pjūklais medžius, paliekamos nustatyto dydžio kelmų užtūros. Visose kirtavietėse spygliuočių kelmų aukštis, matuojant nuo šaknies kaklelio, turi būti ne didesnis kaip 10 cm. Kitų medžių rūšių kelmų aukštis matuojant nuo medžio šaknies kaklelio negali būti didesnis kaip 10 cm, jei medžio skersmuo pjūvio vietoje yra iki 30 cm, o storesnių medžių – nedidesnis nei 1/3 medžio skersmuo pjūvio vietoje. Valksmuose nupjautų medžių kelmai žeminami iki žemės paviršiaus.  8.3. Neplynuosiuose kirtimuose iškertamas trakas ir sulaužytas ar stipriai pažeistas pomiškis. Iškirsta pomiškio ir trako nelikvidinė mediena bei miško kirtimo liekanos sukraunamos į valksmus ar krūvas arba susmulkinamos į ne ilgesnius kaip 0,5 m ilgio gabalus, kurie paskleidžiami biržėje.  8.4. Retinimo ir einamuosiuose kirtimuose pažeistų medžių skaičius negali viršyti 5 proc. bendro paliekamų medžių skaičiaus.  8.5. Visų rūšių kirtimuose valksmuose pagaminti:  8.5.1. trumposios žaliavinės medienos sortimentai turi būti išnešti už valksmų ribų;  8.5.2. ilgosios žaliavinės medienos sortimentai turi būti sudedami taip, kad iš šakų volo matytųsi bent 1 m ilgio jų dalis.  8.6. Tarp valksmų pjaunamų medžių virtimo kryptis turi būti orientuojama valksmų kryptimi.  8.7. Paslaugų teikėjas yra atsakingas už paliekamą po kirtimo bei pagamintos produkcijos išvežimo vidutinį valksmų plotį, kuris negali būti didesnis už nustatytus normatyvus, kurie yra apibrėžti Miško kirtimų taisyklėse.  8.8. Konkretiems kirtimams išsamius paaiškinimus pateikia girininkijų darbuotojai ir/ar medienos meistrai.  **Pastaba.** **Užsakovas neįsipareigoja, kad Paslaugų teikėjui skiriamos miško kirtimui biržės bus tinkamos vykdyti darbus vien tik medkirte.** |
| 3. | Miško kirtimas, kai vykdoma žaliavinės medienos ir miško kirtimo liekanų gamyba | 9. Miško kirtimas, kai vykdoma žaliavinės medienos ir miško kirtimo liekanų gamyba, yra, Užsakovui nurodžius, papildomai atliekamas darbas, vykdant miško kirtimą, kai vykdoma žaliavinės medienos gamyba (šios lentelės Eil. Nr. 2) arba kai kirtimo metu gaminamos tik miško kirtimo liekanos.  10. Atliekant šį darbą, dalis miško kirtimo liekanų ruošiamos išvežimui į žaliavinės medienos ir miško kirtimo liekanų sandėlius.  11. Reikalavimai:  11.1. Miško kirtimo metu miško kirtimo liekanos ruošiamos biržėse, sukraunant jas į volus arba krūvas.  11.2. Miško kirtimo liekanų volai ar krūvos turi būti pasiekiamos medienos išvežimo mechanizmams, važiuojant jiems valksmais.  11.3. Kirtimo metu miško kirtimo ir medienos išvežimo technikai važinėti per miško kirtimo liekanų volus ar krūvas yra draudžiama.  11.4. Išsamesnius nurodymus konkrečiai biržei pateikia girininkijų darbuotojai ir/ar medienos meistrai. |
| 4. | Žaliavinės medienos išvežimas medvežėmis ar traktoriais su savikrovėmis priekabomis | 12. Žaliavinės medienos išvežimas medvežėmis ar traktoriais su savikrovėmis priekabomis yra žaliavinės medienos sortimentų išvežimas iš kirtavietės, pasikrovus juos į medvežę ar į traktorių su savikrove priekaba, ir sortimentų sukrovimas į rietuves žaliavinės medienos sandėlyje ant paruoštų padėklų.  13. Reikalavimai:  13.1. Žaliavinės medienos išvežimas iš biržių vykdomas tik pagal nustatytus technologinius reikalavimus.  13.2. Medvežės ar traktoriai su savikrovėmis priekabomis biržių teritorijoje privalo važiuoti tik valksmais.  13.3. Esant būtinybei eksploatuojamose miško kirtimo biržėse panaudoti miško kirtimo liekanas ir/ar malkinę medieną technologinėms reikmėms, (valksmoms kirtavietėje, technologiniams koridoriams bei sunkiai tarp kirtavietės ir pardavėjo medienos sandėlio pravažiuojamoms vietoms sustiprinti), prieš pradėdamas kloti miško kirtimo liekanas ir/ar malkinę medieną, Paslaugų teikėjas turi informuoti atsakingą Užsakovo atstovą. Paslaugų teikėjas gali naudoti miško kirtimo liekanas ir/ar malkinę medieną technologinėms reikmėms, tik atsakingam Užsakovo atstovui įvertinus miško kirtimo liekanų ir/ar malkinės medienos, skirtos technologinėms reikmėms poreikį bei atlikus miško kirtimo liekanų ir/ar malkinės medienos, skirtos technologinėms reikmėms priėmimą biržėje, apskaičiuojant faktiškai naudotų miško kirtimo liekanų ir/ar malkinės medienos technologinėms reikmėms tūrį. Esant poreikiui gali būti reikalingas tiltų įrengimas, išvežimo kelio (ne valksmo) įrengimas ar pataisymas bei atlikus medienos ruošos darbus – tiltų išardymas.  13.4. Žaliavinės medienos sandėliuose padėklai po rietuve turi būti padėti ne toliau kaip 1 m nuo rąstų galų, o sudūrimo vietose turi dengti vienas kitą ne mažiau kaip 1 m.  13.5. Sortimentų galai rietuvėse negali prasikišti daugiau kaip 10 cm.  13.6. Rietuvių aukštis neturi būti didesnis kaip dvigubas daugumos į jas sukrautų rąstų ilgis. Be to, rietuvių, aukštesnių kaip 2 m, aukštis neturi viršyti 1/4 jų ilgio.  13.7. Baigus vežti iš biržės žaliavinę medieną, stambios miško kirtimo liekanos, kurios trukdys ruošti dirvą, turi būti sukrautos ant valksmų, o biržės gruntu užteršta kelio danga - nuvalyta.  13.8. Išsamesnius nurodymus konkrečiai biržei pateikia girininkijų darbuotojai ir/ar medienos meistrai. |
| 5. | Miško kirtimo liekanų išvežimas medvežėmis ar traktoriais su savikrovėmis priekabomis | 14. Miško kirtimo liekanų išvežimas medvežėmis ar traktoriais su savikrovėmis priekabomis yra miško kirtimo liekanų išvežimas iš kirtavietės, pasikrovus jas į medvežes ar į traktorius su savikrovėmis priekabomis, ir sukrovimas į krūvas žaliavinės medienos ir miško kirtimo liekanų sandėlyje.  15. Reikalavimai:  15.1. Miško kirtimo liekanų pasikrovimas ir iškrovimas vykdomas, naudojant tik specialius miško kirtimo liekanų pasikrovimui ir iškrovimui skirtus griebtuvus.  15.2. Žaliavinės medienos ir miško kirtimo liekanų sandėlyje miško kirtimo liekanos:  15.2.1. turi būti tvarkingai sukrautos, orientuojant miško kirtimo liekanų storgalius į kelio pusę;  15.2.2. negali būti užterštos žemėmis, akmenimis ir kitomis priemaišomis.  15.3. Kiti reikalavimai atitinka šios lentelės Eil. Nr. 4 nurodytų 13.1. – 13.3., 13.8. papunkčių reikalavimus. |
| 6. | Biržių paruošiamieji darbai Užsakovo medkirtės kirtimui ir sutvarkymo darbai po jos kirtimo bei pagamintos produkcijos išvežimo iš biržės į žaliavinės medienos ir miško kirtimo liekanų sandėlį | 16. Prieš pradedant Užsakovo medkirtei kirtimus pagrindiniuose ir tarpiniuose kirtimuose, turi būti atlikti šie paruošiamieji darbai:  16.1. Įspėjamųjų darbų saugos ženklų ant kelių ir takų 50 – 100 m atstumu nuo kertamos biržės darbo teritorijos pastatymas.  16.2. Darbų saugos atžvilgiu pavojingų medžių, kabančių nulaužtų šakų ir viršūnių aplink darbuotojų poilsio vietas ir būsimas produkcijos sandėliavimo vietas ne mažesniu kaip dviejų medžių aukščių spinduliu pašalinimas.  16.3. Užsakovo Kortelės schemoje nurodytose vietose:  16.3.1. žaliavinės medienos ir miško kirtimo liekanų sandėliavimo vietos paruošimas, iškertant jose medžius ir krūmus, kurie sukraunami į krūvas arba pašalinami už sandėliavimo vietos ribų;  16.3.2. ištraukimo kelio paruošimas esant poreikiui nelikvidinių žabų kirtimas;  16.3.3. trako krūmų, neperspektyvaus pomiškio ir plonų neperspektyvių medelių, iš kurių stiebų nėra galimybės pagaminti standartus atitinkančius sortimentus, iškirtimas ar nupjovimas;  16.3.4. iškirstų ar nupjautų trako krūmų, neperspektyvaus pomiškio ir plonų neperspektyvių medelių surinkimas ir sukrovimas į pažymėtas valksmų vietas arba krūvas.  17. Užsakovo medkirtei, pabaigus kirtimus pagrindinio ir tarpinio naudojimo kirtimuose, turi būti atlikti šie biržės sutvarkymo darbai:  17.1. Medkirtės paliktų augančių kirstinų medžių nupjovimas, stiebų genėjimas, stiebų supjaustymas į sortimentus pagal Kortelės sortimentų planą.  17.2. Medkirtės nupjautų, tačiau dėl specifinių medžių savybių nebaigtų genėti, stiebų genėjimas ir supjaustymas į sortimentus.  17.3. Nugenėtų šakų ir kitų miško kirtimo liekanų sukrovimas į valksmus.  17.4. Po pagamintos produkcijos iš biržės išvežimo išsisklaidžiusių šakų ir kitų miško kirtimo liekanų sutvarkymas visoje biržės darbo teritorijoje bei žaliavinės medienos ir miško kirtimo liekanų sandėlyje pagal Kortelėje nustatytus reikalavimus.  17.5. Išsamesnius nurodymus konkrečiai biržei pateikia girininkijų darbuotojai ir/ar medienos meistrai. |
| 7. | Kelmų apdorojimas karbamidu, vykdant retinimo bei einamuosius miško kirtimus grynuose spygliuočių medynuose, įveistuose dykvietėse ir žemės ūkio naudmenose | 18. Vykdant ugdomuosius miško kirtimus grynuose pusamžiuose ir jaunesniuose, spygliuočių medynuose, įveistuose dykvietėse ir žemės ūkio naudmenose, kuriuose dar nėra šakninės pinties pažeistų medžių ir esant ne žemesnei kaip 0° C oro temperatūrai, nukirstų žalių spygliuočių medžių kelmai (nepraleidžiant valksmų ir technologinių linijų) kirtimo dieną turi būti aptepami preparatu (karbamidu), apsaugančiu nuo šakninės pinties infekcijos (toliau – karbamidas) (Miško sanitarinės apsaugos taisyklių reikalavimas).  Darbai atliekami, naudojant savo medžiagas (karbamidas ir dažai), rankinius purkštuvus ar šepečius bei tarą. Kertant medyną grandininiais pjūklais ar medkirtėmis, neturinčiomis kelmų apdorojimo karbamido tirpalu funkcijos, kelmų paviršius aptepamas šepečiu arba nupurškiamas purkštuvu taip, kad būtų padengtas visas kelmo pjūvio bei žievės paviršius, o plyšiai prisipildytų tirpalo.  19. Kertant medyną medkirtėmis, turinčiomis kelmų apdorojimo karbamido tirpalu funkciją, kelmai nupurškiami iš karto po nupjovimo.  20. Galimi karbamido preparatai: a) gamykloje pagamintas karbamido tirpalas AUS 20; b) savarankiškai pagamintas karbamido tirpalas, kuris gaunamas, tirpinant 2 kg birių karbamido trąšų, sudarytų iš apie 46,5 % bendrojo karbamidinio azoto (N-NH2) kiekio, 8 litruose vandens (ruošiant didesnį tirpalo kiekį, proporcingai didinamas karbamido trąšų ir vandens kiekis). |

\_\_\_\_\_\_\_\_\_\_\_\_\_\_\_\_\_\_\_\_\_\_\_